店如其名，呢間隱家拉麵既位置真係好隱蔽，行左好耐先搵到。如果你係鍾意食重口味既野，你應該會好鍾意呢度，因為佢既湯既味道真係好濃好濃，可能呢個就係沾面既特色。我男朋友就係個好例子，佢話呢度既拉麵幾好食。可惜我同佢相反，我鍾意食清淡d既食物，所以覺得呢間既拉麵實在太濃，食完會令人好口渴，所以對呢間店既評價一般。  仲有呢間鋪好細，裝潢有點簡陋，坐椅係用裝汽水既膠箱疊成，所以唔太適合坐太耐。可取既地方係店員有禮貌，幾helpful。